༈ཕུན་ཚོགས་བཀྲ་ཤིས་དཔལ་གཡང་འཁྱིལ་བའི་གནས།  ། ཕྱུག་པོ་ཐང་ཞེས་རྒྱབ་ཕྱོགས་
རྒྱལ་པོ་རི།  ། མདུན་རི་ནོར་བུ་སྤུངས་པ་ལ་གནས་པའི།  ། ཡུལ་ལྷ་གཞི་བདག་འཁོར་བཅས་གནས་
530
འདིར་སྤྱོན།  ། ཏིང་འཛིན་སྔགས་དང་ཕྱག་རྒྱས་སྤྲུལ་པ་ཡི།  ། དགྱེས་བསྐྱེད་མཆོད་པའི་བྱེ་བྲག་སྣ་
ཚོགས་པ།  ། འཛད་མེད་ནམ་མཁའ་མཛོད་ཀྱི་ལོངས་སྤྱོད་ཀྱིས།  ། ཡུལ་ལྷ་གཞི་བདག་འཁོར་བཅས་
མཆོད་པར་བགྱི།  ། དཀར་མངར་ཤིང་ཐོག་ཁུར་བ་ཆན་ཐུག་དང་།  ། ཤ་རུས་ཁྲག་ཞག་ནང་ཁྲོལ་
སྣ་ཚོགས་དང་།  ། ཇ་ཆང་གསེར་སྐྱེམས་བཏུང་བ་ལ་སོགས་པ།  ། བཟའ་བཅའ་བཏུང་བའི་ཚོགས་
རྣམས་འབུལ་གྱིས་བཞེས།  ། བདག་ཅག་མ་རིག་འཁྲུལ་པའི་དབང་གྱུར་ཏེ།  ། ཕོག་ཐུག་གནོད་
འགལ་བགྱིས་པ་གང་མཆིས་རྣམས།  ། གནོང་ཞིང་འགྱོད་པས་བཤགས་སོ་བཟོད་བཞེས་ལ།  ། མ་
ཡིས་བུ་བཞིན་བྱམས་པས་བསྐྱངས་པར་མཛོད།  ། ལྷ་མིག་དག་པས་བདག་ཅག་འཁོར་བཅས་ལ།  །
ཉིན་མཚན་ཀུན་ཏུ་བྱ་ར་མ་གཡེལ་བར།  ། འགལ་རྐྱེན་ཀུན་སོལ་མཐུན་རྐྱེན་མ་ལུས་སྒྲུབ།  ། རྟག་
ཏུ་སྡོང་གྲོགས་གནས་པོ་བཟང་པོ་མཛོད།  ། ཕྱོགས་འདིར་མི་ནད་ཕྱུགས་ཀྱི་གོད་ཁ་དང་།  ། འཐབ་
རྩོད་འཁྲུགས་ལོང་ཐན་པ་སད་སེར་སོགས།  ། ཉེར་འཚེ་ཀུན་བྲལ་སྣོད་བཅུད་ཐམས་ཅད་ལ།  ། བཀྲ་
ཤིས་གཡང་ཆགས་དཔལ་འབྱོར་རྒྱས་པར་མཛོད།  ། རྗེ་བློན་འབངས་རྣམས་ཕན་ཚུན་སེམས་མཐུན་
ཅིང་།  ། སྐྱབས་ལ་ཡིད་ཆེས་དགེ་བཅུའི་ཁྲིམས་ལ་གནས།  ། ཚེ་རིང་ནད་མེད་མངའ་ཐང་ལོངས་སྤྱོད་
རྒྱས།  ། རྟག་ཏུ་བདེ་སྐྱིད་དཔལ་ལ་རོལ་པར་མཛོད།  ། ཅེས་པ་འདི་ཡང་དད་པ་དང་གཏོང་བ་ལ་སོགས་པ་དམ་པས་བསྔགས་པའི་ཡོན་ཏན་དང་ལྡན་པ་སྦྱིན་པའི་བདག་པོ་ཨོའུ་ཧན་ཝང་འཆི་མེད་གྲུབ་པས།  ཁོ་རང་གི་གཉུག་མར་གནས་པའི་ས་ཆ་པ་ཡན་ཐ་ལའི་གཞི་བདག་ལ་གསོལ་མཆོད་བྱེད་ཚུལ་ཞིག་དགོས་ཞེས་འཕྲིན་ཡིག་གི་ལམ་ནས་བསྐུལ་མ་བྱུང་བ་བཞིན།  ༧དྷརྨ་བཛྲ་གྱིས་ཨོར་དུ་སུ་ཝང་གི་ཧོ་ཤོར་བྱེས་འགྲོའ་ིསྒར་ཐོག་ཏུ་བྲིས་པ་དགེ་ལེགས་འཕེལ། །  ། །